Automobil bomba eksplodirao ispred sjedišta UN-a u Bagdadu - 2003-08-19
Ubijeno najmanje 15 ljudi, a medju njima i Izaslanika Generalnog sekretara UN-a u Iraku, Sergio Vieria de Mello.
Predstavnik Ujedinjenih naroda u Iraku, Sergio Vieira de Mello, je umro nakon eksplozije kamiona bombe u sjedištu UN-a u Bagdadu. Kako se navodi, kamion bomba je udario u zgradu upravo ispod ureda gospodina de Mella, inače veterana mirovnih i humanitarnih operacija UN-a, koji je, između ostalog, služio i u misijama u BiH i na Kosovu. U napadu je ubijeno najmanje 15 osoba. Predsjednik Bush je odgovorne za ovaj napad nazvao neprijateljima civiliziranog svijeta. Američki zvaničnici odbrane navode da je isuviše rano reći ko stoji iza napada, ali da je najvjerovatniji osumnjičeni grupa Ansar al-islam koja je povezana s Al-Qaidom. Automobil bomba eksplodirao je ispred sjedišta UN-a u Bagdadu, ubivši najmanje 15 ljudi, a medju ubijenim je i Izaslanika Generalnog sekretara UN-a u Iraku, Sergio Vieria de Mello. Predsjednik Bush je odgovorne za ovaj napad nazvao neprijateljima civiliziranog svijeta. Eksplozija se dogodila u poslijepodnevnim satima u Bagdadu, i kako nam je sa mjesta dogadjaja javio reporter Glasa Amerike, Kirk Troy prouzrokovala je rušenje velikog dijela zgrade u kojoj je sjedište UN-a u Iraku. Američki vojni helikopteri su odmah bili na sceni pružajući pomoć u spašavanju povrjedjenih i njihovom transportu do bolnica. Američki vojni izvori su potvrdili da je eksploziju prouzrokovao automobil bomba. Izaslanik UN-a u Iraku, Sergio Vieria de Mello, je u trenutku eksplozije bio u svom uredu, gdje je ostao zatrpan, i kako je kasnije izvješteno, podlegao je povredama. Glasnogovornik UN-a je izvjestio da je kamion bomba eksplodirao ispod ureda gospodina Vieire. 55-to godišnji Vieira de Mello, bio je veteran brojnih mirovnih misija UN-a, medju kojima i onih u Bosni i Hercegovini i na Kosovu. Vodio je misiju UN-a u Istočnom Timoru, te služio u misijama UN-a u Kambodži, Sudanu, Libanu, Ruandi, Mozambiku, i u posljednjoj misiji u Iraku, gdje je ubijen. Rodjen u Brazilu, gospodin Vieira je 25 godina zvog života posvetio radu u Ujedinjenim narodima, a prošlog septembra je imenovan Visokim komesarom UN-a za ljudska prava. Završio je dva doktorata na Sorboni u Parizu. Iza sebe je ostavio ženu i dva sina. Broj ljudi koji su se u tom trenutku nalazili u zgradi nije bio odmah poznat, ali kako izvještava naš reporter, tamo se u prosjeku nalazi izmedju 200 i 300 ljudi, iračana i stranaca. Prema riječima zvaničnika poginulo je najmanje 15 ljudi dok ih je na desetine povrjedjeno. Misija UN-a u Iraku je smještena u bivši Canal hotel u Bagdadu, koji je od strane UN-a korišten više godina. U njemu su bili smješteni i inspektori UN-a za naoružanje, tokom njihovog mandata 1990-tih. Predsjednik Bush je bombaški napad osudio najstrožim riječima, u isto vrijeme ne ostavljajući nimalo sumnje da će rad na obnovi Iraka biti nastavljen. Gospodin Bush je rekao da su ubijeni bili u čistoj humanitarnoj misiji, koja mora i koja će biti nastavljena. Predsjednik Bush je odgovorne za napad nazvao neprijateljima civiliziranog svijeta rekavši da ubicama neće biti dozvoljeno da odredjuju budućnost Iraka. On je rekao da su napadači neprijatelji iračkog naroda i svake države koja nastoji pomoći Iraku. Gospodin Bush je naglasio da je Irak na nepovratnom kursu u pravcu vlastitog upravljanja svojom sudbinom i u pravcu mira, te da se Ujedinjeni narodi i Sjedinjene Države neće okrenuti od Iraka. Predsjednik Bush je rekao da je narod Iraka pred izazovom i izborom, dodajući da se moraju boriti protiv terora i odbaciti one koji žele da vrate dane soba za mučenje i masovnih grobnica u Iraku. Kratko prije izjave koju je dao sa ranča u Texasu, predsjednik Bush je govorio sa američkim administratorom za Irak, Paulom Bremerom i Generalnim sekretarom UN-a, Kofi Annanom. Gospodin Annan je, takodjer, strogo osudio napad. U izjavi koju je pročitao glasnogovornik UN-a u New Yorku, gospodin Annan kaže da ništa ne može biti uzeto kao izgovor za to ničim provocirano, smrtonosno nasilje nad ljudima koji jedino žele pomoći iračanima da zadobiju neovisnost i suverenitet. Generalni sekretar UN-a će prekinuti svoj odmor na sjeveru Evrope i vratiti se u New York. Vijeće sigurnosti UN-a osudilo je, kako je rečeno, teroristički zločinački napad na sjedište UN-a u Bagdadu. Predstavnik Sirije, koja ovog mjeseca predsjedava Vijećem Sigurnosti, ambasador Fayssal Mekdad je rekao da takav teroristički incident neće slomiti volju medjunarodne zajednice da pomogne narodu Iraka. On je naglasio da taj smrtonosni bombaški napad neće zaustaviti Ujedinjene narode da djeluju u Iraku, i da je Vijeće sigurnosti jedinstveno protiv počinilaca takvog napada. Današnji napad je drugi veći napad automobilom bombom izvršen ovog mjeseca u Bagdadu. Sedmog augusta u eksploziji ispred Jordanske ambasade ubijeno je 17 ljudi. FBI se pridružio istrazi napada.